Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Islamistinen Hamas: Tärkein voittomme sodassa Israelia vastaan -
oli se, että saimme estettyä juutalaisten ja arabien rinnakkaiselon.
USA:n ulkoministeri Antony Blinken vierailee Lähi-idässä -
tavoitteenaan lujittaa Israelin ja Hamasin välistä tulitaukoa.
EU: Yhdysvaltain ja Iranin epäsuorissa neuvotteluissa Wienissä -
on saavutettu merkittävää edistystä.
Vaikka Egyptin välittämän tulitauon myötä jännitys on vähitellen laantunut-
Gazan islamistijärjestöjen ja Israelin välillä, -
jotkut tahot yrittävät kuitenkin kaiken aikaa -
saada vihollisuuksia käynnistymään uudestaan.
Viikonvaihteessa raportoitiin muutamasta -
pienimuotoisemmasta mellakasta Länsirannalla ja Jerusalemissa.
Tuorein välikohtaus tapahtui tänään, kun palestiinalainen puukotti -
kahta israelilaista raitiovaunupysäkillä lähellä poliisin päämajaa, -
joka sijaitsee Jerusalemin itäosassa.
Poliisit vastasivat heti ampumalla ja tekemällä hyökkääjän vaarattomaksi.
Israelilaiset, joista toinen sotilas, saivat lieviä ja keskivaikeita vammoja.
Heidät kuljetettiin läheiseen sairaalaan jatkohoitoon.
Hamasin poliittinen johtaja Ismail Haniya -
piti Qatarin Dohassa televisioidun voitonpuheen. Hän julisti siinä, -
että äskeinen konflikti islamistiryhmä Hamasin ja Israelin välillä -
oli suuri edistysaskel juutalaisvaltion vastaisessa taistelussa.
Qatarissa asuva Hamas-johtaja Haniya -
nimesi merkittävimmäksi voitoksi sen,
että Hamas sai tehtyä tyhjäksi Israelin toiveet rinnakkaiselosta -
ja suhteiden normalisoimisesta juutalaisten ja arabien välillä.
Tämä taistelu hajotti kaikki illuusiot neuvotteluista ja vuosisadan diileistä.
Tämä taistelu päätti epätoivoa aiheuttaneet projektit -
ja teki tyhjäksi siirtokuntahankkeet. Se tuhosi suunnitelmat -
rinnakkaiselosta ja suhteiden normali- soimisesta sionistimiehittäjän kanssa.
Siksi vastarinta on strategisesti paras keino -
edistää vapautusta ja paluuta [Israelin valloittamista].
Haniya kiitti samassa yhteydessä -
Egyptiä tulitaukojärjestelyistä sekä Qataria diplomaattisesta tuesta.
Irania hän kiitti -
jatkuvasta rahoitus-, ase- ja teknisestä tuesta Gazan islamistijärjestöille.
Gazan islamistijärjestöille antamansa tuen ohella -
Iran lähetti viime tiistaina aseistetun lennokin kohti Israelia.
Epäonnistunut yritys tunkeutua Israelin ilmatilaan -
tapahtui Israelin itänaapuri Jordanian suunnalta.
Israelin puolustusvoimat IDF vahvisti asian tapahtumapäivänä.
Lennokin iranilaisesta alkuperästä kertoi Israelin pääministeri Netanjahu -
tapaamisessaan Saksan ulkoministeri Heiko Maasin kanssa.
Näiden hyökkäysten todellinen tausta- tukija on ollut suurelta osin Iran.
Iran tukee ja rahoittaa täysin Islamilaista jihadia Gazassa.
Iran aseistaa myös Hamasia ja Hizbollahia -
ja tarjoaa näille järjestöille toimintapuitteet.
Samaan aikaan kun vihollisuuksia käytiin muutama päivä sitten, -
Iran lähetti aseistetun lennokin Irakista tai Syyriasta.
Israel onnistui torjumaan -
Iranin joukkojen lähettämän lennokin Israelin ja Jordanian välisellä rajalla.
Tämä tapaus kertoo mielestäni kaiken siitä, kuka on Lähi-idässä -
ja muualla tapahtuvan terrorismin todellinen suojelija ja tukija: Iran.
Sitten Washingtoniin. Valkoisen talon lehdistösihteeri Jen Psaki sanoi, -
että USA:n presidentti Joe Biden keskittyy nyt miettimään keinoja, -
joiden avulla palestiinalaisten ja Israelin välinen pitkä konflikti -
saataisiin päättymään.
Presidentin näkemys on ollut alun alkaen, -
että kurinalainen, intensiivinen ja hienovarainen diplomatia -
sekä Yhdysvaltojen rooli alueellisena koordinaattorina ovat keinoja, -
joilla konfliktin päättymistä voidaan nopeuttaa. On tärkeää muistaa, -
että Hamas on terroristijärjestö ja että Israelilla on oikeus puolustaa itseään.
Tärkeintä presidentin mielestä on nyt kuitenkin pohtia seuraavia askelia.
Valkoinen talo tiedotti Bidenin suunnitelmista perjantaina.
Tänään USA:n ulkoministeriö ilmoitti, -
että ulkoministeri Antony Blinkenin on määrä matkustaa Jerusalemiin, -
Ramallahiin, Kairoon ja Ammaniin presidentti Bidenin kehotuksesta.
Blinken matkustaa ensin Jerusalemiin keskustelemaan -
"välttämättömistä jatkotoimista tulitauon lujittamiseksi -
ja uusien levottomuuksien estämiseksi tulevina kuukausina".
Ulkoministeri Blinkenin vierailu tapahtuu samaan aikaan, -
kun Iranin ydinohjelmaa koskevien neuvottelujen -
raportoidaan edistyneen Wienissä.
Asia on merkittävä huolenaihe Israelille.
EU:n ulkosuhdehallinnon poliittisen johtajan Enrique Moran mukaan -
neljännellä neuvottelukierroksella on saavutettu merkittävää edistystä.
Kymmenen viime päivän aikana on tapahtunut merkittävää edistystä, -
mutta listalla on vielä asioita, joita täytyy käsitellä.
Kaikki delegaatiot ovat erittäin sitoutuneita asiaan.
Sitoutumisen henki on vahva.
Kaikki osapuolet ovat sitoutuneita sopimukseen, -
jolla voidaan estää ydinaseiden leviäminen -
sekä varmistaa Lähi-idän vakaus ja kansainvälinen rauha ja turvallisuus.
Jäljellä on kuitenkin vielä haasteita. Yksi niistä on Iranin vaatimus siitä, -
että USA:n tulee poistaa kaikki pakotteet, -
myös ydinsopimuksen ulkopuoliset.
Silti Mora on vakuuttunut, että lopullinen sopimus saavutetaan pian.
En uskalla luvata päivämäärää, mutta pidän melko varmana, -
että lopullinen sopimus saavutetaan lähiaikoina.
Vielä uutinen Wienistä.
Kansainvälisen atomienergiajärjestö IAEA:n johtaja Rafael Grossi vahvisti -
sopineensa Iranin kanssa jatkavansa tilapäistä sopimusta, -
joka sallii IAEA:n jatkaa valvontaa rajatusti Iranin ydinlaitoksissa.
Sovimme ensinnäkin siitä, -
että teknisen välineistömme keräämät tiedot eri kohteista Teheranista -
talletetaan.
IAEA pitää tätä informaatiota hallussaan -
näissä kyseisissä paikoissa.
Tämä oli ensimmäinen asia.
Toinen on se, -
että sovittuja varmentamis- ja valvontatoimia -
jatketaan kuukaudella.
Ne jatkuvat 24. kesäkuuta 2021 asti.
IAEA:n ja Iranin väliaikainen sopimus -
ei itse asiassa suo IAEA:n tarkastajille pääsyä kyseisiin laitoksiin.
Se mahdollistaa ainoastaan -
teknisten välineiden käytön tiedon keräämiseksi laitoksista.
Tähän mennessä kerättyjä tietoja säilytetään -
IAEA:n omilla turvatuilla palvelimilla Iranin ydinlaitoksissa.
Tarkastajilla ei kuitenkaan ole pääsyä tietoihin, -
ellei vuoden 2015 ydinsopimusta saada elvytettyä.
On syytä muistuttaa, että saavutettu tekninen yhteisymmärrys -
on eräänlainen tilapäisratkaisu.
Pyrimme sen avulla välttymään siltä, -
että joutuisimme tuuliajolle -
ja menettäisimme olennaista tietoa, -
jonka avulla voisimme tehdä päätelmiä siitä, -
mitä on saattanut tapahtua.
Grossin mukaan jatkettuun sopimukseen kuuluu myös, -
että tähän mennessä Iranin ydin- laitoksista kerätyt tiedot säilytetään.
Hän kertoi, että aiempi sopimus olisi edellyttänyt tietojen tuhoamista, -
ellei ydinsopimusta olisi elvytetty kolmen kuukauden sisällä.
Helmikuussa sovimme muun muassa siitä, -
että teknisen yhteisymmärrys- sopimuksen umpeuduttua -
tiedot tuhottaisiin.
Näin ei tule tapahtumaan.
Grossilta kysyttiin, -
onko IAEA huolestunut Iranin tulevista presidentinvaaleista, -
jotka saattavat koventaa Iranin asennetta länttä kohtaan entisestään.
En ole huolissani.
Luotan siihen, että seuraaja jatkaa yhteistyötä IAEA:n kanssa.
Se on kaikkien osapuolten etu.
Kesäkuun 18. päivänä järjestettävissä Iranin presidentinvaaleissa -
on mukana 40 ehdokasta, jotka kaikki ovat saaneet -
Iranin korkeimman johtajan, ajatollah Khamenein hyväksynnän.
Vaikka länttä on varoitettu, että presidentinvaalien tuloksena -
Iran saattaa muuttaa asennettaan ydinsopimukseen, -
on tärkeää kuitenkin muistaa, että presidentti toimii ainoastaan -
korkeinta päätäntävaltaa käyttävän ajatollah Khamenein neuvonantajana.
Kiitos seurasta. Kannustan teitä rukoilemaan kanssamme -
rauhaa Jerusalemille ja pelastusta Israelille.
Rukoillaan samaa myös Sri Lankalle.
Muistetaan vainottuja veljiämme ja sisariamme eri puolilla maailmaa.
Olen Jonathan Hessen. Hyvää ja siunattua viikkoa! Huomiseen.
Suomennos: Sirpa Kaukonen